b'\n_START_ARTICLE_\nBranduolinis reaktorius\n_START_PARAGRAPH_\nBranduolinis reaktorius\xc2\xa0\xe2\x80\x93 \xc4\xafrenginys, skirtas prad\xc4\x97ti ir kontroliuoti nepertraukiam\xc4\x85 grandinin\xc4\x99 branduolin\xc4\x99 reakcij\xc4\x85. Da\xc5\xbeniausiai branduoliniai reaktoriai yra naudojami gaminti elektros energij\xc4\x85 ir varyti povandeninius laivus. \xc5\xa0iluma, i\xc5\xa1siskyrusi branduolio skilimo metu, paprastai yra perduodama dirban\xc4\x8diajai med\xc5\xbeiagai (vanduo arba dujos), kuri teka per turbinas, o \xc5\xa1ios tiekia energij\xc4\x85 laivo propeleriams arba generatoriams.\n_START_SECTION_\nVeikimo principas\n_START_PARAGRAPH_\nBranduoliniai reaktoriai, kaip ir tradicin\xc4\x97s elektrin\xc4\x97s \xc4\xafkinko termin\xc4\x99 energij\xc4\x85. Esminis skirtumas tas, kad termin\xc4\x97s elektrin\xc4\x97s tai daro degindamos i\xc5\xa1kastin\xc4\xaf kur\xc4\x85, o branduolinis reaktorius atlieka branduolio dalijim\xc4\x85si.\n_START_SECTION_\nBranduolinis dalijimasis\n_START_PARAGRAPH_\nKai didelis ir skalus atomo branduolys (uranas-235 arba plutonis-239) sugeria neutron\xc4\x85, jis gali pereiti branduolin\xc4\xaf dalijim\xc4\x85s\xc4\xaf. Sunkusis branduolys skyla \xc4\xaf du arba daugiau lengvesnius branduolius (skilimo produktus), tai i\xc5\xa1laisvin\xc4\x85 kinetin\xc4\x99 energij\xc4\x85, gama spinduliuot\xc4\x99 bei laisvuosius neutronus. Dalis \xc5\xa1i\xc5\xb3 neutron\xc5\xb3 gali b\xc5\xabti v\xc4\x97liau sugerti kit\xc5\xb3 branduoli\xc5\xb3 ir sukelti tolimesnius skilimo \xc4\xafvykius, kurie i\xc5\xa1leid\xc5\xbeia v\xc4\x97l neutronus ir taip t\xc4\x99siasi, kol skyla paskutinis branduolys. Tai vadinama grandinine branduoline reakcija._NEWLINE_Grandinin\xc4\x99 branduolin\xc4\x99 reakcij\xc4\x85 galima valdyti naudojant neutron\xc5\xb3 nuodus arba neutron\xc5\xb3 l\xc4\x97tiklius taip pakei\xc4\x8diant neutron\xc5\xb3 porcij\xc4\x85, kuri sukels daugiau skilim\xc5\xb3. Branduoliniai reaktoriai da\xc5\xbeniausiai turi automatin\xc4\x99 ir rankinio valdymo sistemas, kurios nutraukia dalijimosi reakcij\xc4\x85, jeigu aptinkamos nesaugios b\xc5\xabsenos._NEWLINE_Bendrai naudojami l\xc4\x97tikliai turi savyje \xc4\xafprastin\xc4\xaf (lengv\xc4\x85j\xc4\xaf) vanden\xc4\xaf, kiet\xc4\x85 grafit\xc4\x85 ir sunk\xc5\xb3j\xc4\xaf vanden\xc4\xaf.\n_START_SECTION_\n\xc5\xa0ilumos gaminimas\n_START_PARAGRAPH_\nReaktoriaus branduolys gamina \xc5\xa1ilum\xc4\x85 keliais b\xc5\xabdais. Vienas i\xc5\xa1 b\xc5\xabd\xc5\xb3 yra, kai skilimo produkt\xc5\xb3 kinetin\xc4\x97 energija ver\xc4\x8diama \xc4\xaf \xc5\xa1ilumin\xc4\x99 energij\xc4\x85.\n_START_SECTION_\nPirmieji reaktoriai\n_START_PARAGRAPH_\nPirmasis branduolinis reaktorius Chicago Pile-1 buvo sukonstruotas 1942 m. JAV, \xc4\x8cikagos universitete, vadovaujant Enrikui Fermi. 1946 m. pirmasis reaktorius buvo sukonstruotas ir Europoje, \xc5\xa1iam projektui vadovavo Igoris Kur\xc4\x8diatovas.'